# Фино подешавање сурфовања

## Коришћење личног стила за веб стране

Веб стране долазе у сваковрсном скупу боја и фонтова, што понекад не даје најбољи резултат. Ако, на пример, имате проблема са очима, можда вам је немогуће да прочитате неке комбинације позадине и боја текста. К‑освајач омогућава да одаберете боје које желите да се примене на све веб стране. Ево како:

1. Отворите К‑освајач и идите на Поставке Подеси К‑освајач....

2. У дијалогу за подешавање који се појави, одаберите страну Описи стилова на левој страни.

3. На овој страни изаберите Користи опис стила за приступачност дефинисан под језичком „Прилагођавање“, затим идите на Прилагођавање и изаберите жељене поставке.

4. Затворите све прозоре К‑освајача (за сваки случај можете и поново покренути КДЕ), и кад их наново отворите, требало би да су поставке примењене.